**Közoktatási vezető és pedagógus-szakvizsga**

Tisztelt Pedagógus Kolléganő, Kolléga!

1994. szeptember 01-től szervezzük Zalaegerszegen a

**KÖZOKTATÁSI VEZETŐ PEDAGÓGUS SZAKVIZSGA**

DIPLOMÁT ADÓ

szakirányú továbbképzést.

Az elmúlt 30 év alatt közel ezerháromszáz pedagógus szerzett diplomát és lett sikeres vezetőpedagógus a köznevelés különböző területein. Igazgatók, szakértők, szaktanácsadók, munkaközösségek vezetői, a tankerületek, szakképzési centrumok vezető munkatársai szereztek képesítést és tudást munkájukhoz közreműködésünkkel.

2021. szeptember 01-től egy megújult, korszerűbb szemléletű, kedvezőbb költség és időgazdálkodást lehetővé tévő keretben folytatjuk a szakirányú továbbképzést, amelyet 2024. január 1-től az

**Óbudai Egyetemmel**

kötött együttműködés tesz lehetővé.

Nyilvántartásba vételi szám: OH-OF 337/2018

Indítási engedély száma: FNYF/1054-3/2018.

**Szakirányú továbbképzésben megszerezhető szakképzettség neve:**szakvizsgázott pedagógus, közoktatási vezető

**A szakirányú továbbképzési szak célja:**

A jelentkezők felkészítése a szakmai, személyes, módszertani, digitális kompetenciák fejlesztésére, amelyek az iskolai munkájukat támogatják. Ennek eszköze „A szakvizsgázó pedagógusok kompetenciáinak fejlesztése” című képzés. A 12 modulos oktatási programcsomag megismerése és szakszerű alkalmazására történő felkészítés, amely a szakvizsga hatékonyabb, mérsékelt tanulmányi idejű elvégzését teszi lehetővé. Cél továbbá, hogy a résztvevők megismerjék a programcsomagot, a munkájukra tudják adaptálni. A saját élményű foglalkozások és irányított egyéni tanulásuk erősítik és fejlesztik a résztvevők pedagógiai munkavégzésének szakmai kompetenciáit.

**A kompetencia fejlesztő képzés tananyagegységei:**

* Közigazgatási vezetési ismeretek
* Iskolaigazgatás, integráció és szegregáció
* SNI itthon és Európában
* Innováció a közoktatásban
* Hatékony iskolai (intézményvezetői/intézményi) kommunikáció
* A nevelési- oktatási intézmény hatékonysága: mérés értékelés
* Tanügyigazgatás és tanügyi jog
* Intézményvezetés gyakorlata
* Az iskola, mint tanulószervezet
* Projekt- és változás menedzsment
* A minőségbiztosítás módszere
* A pedagógusok önismereti módszerei, pedagógus szerepek

**A képzés formája, a tananyagegységek feldolgozásának módszere:**

e-learning alapú, távoktatásban zajlik, amely megfelel a 2013. évi LXXVII. törvény a Felnőttképzésről 2.§ 11. pontjában megfogalmazottaknak.

3 éves tapasztalatunk alapján elmondhatjuk, hogy a tananyag feldolgozásának az előbbiekben említett módszere hallgatóinktól, kollégáinktól nagyon kedvező értékelést kapott. Hasonlóan jó visszajelzések érkeztek az egyetemről, az egyetemi oktatóktól is. (Lásd a résztvevői elégedettségmérés eredményeit)

**A képzési idő lerövidítése:**

A „Szakvizsgázó pedagógusok kompetenciáinak fejlesztése” című képzési program rendkívül intenzív tanulást és tananyagfeldolgozást követel, de teljesíthető, éppen ezért lehetővé válik a képzési idő lerövidítése.

**Részvétel feltétele:**

* a felkészítésbe az a pedagógus kapcsolódhat be, aki rendelkezik a pedagógus-munkakör betöltésére jogosító felsőfokú iskolai végzettséggel és szakképzettséggel (401/2023. Kormányrendelet 8.§ - 23.§-ig, valamint e rendelet 2. számú melléklete), valamint legalább három év pedagógus-munkakörben  eltöltött szakmai gyakorlattal,
* a képzés szakirányának megfelelő felsőfokú iskolai végzettséggel akkor lehet bekapcsolódni a szakvizsgára történő felkészítésbe, ha az oklevéllel igazolt szakterületen nincs a képzés szakirányának megfelelő tanárképzés,
* szakmai gyakorlatként bármilyen nevelési-oktatási intézményben pedagógus-munkakörben tényleges munkavégzéssel eltöltött időt figyelembe kell venni. A szakmai gyakorlat idejének a számításánál figyelembe kell venni a nem iskolai gyakorlati képzésben szakoktatói vagy gyakorlati oktatás vezetői munkakörben eltöltött időt. (277/1997. évi Kormányrendelet alapján.)

**A képzés helyszíne:**

* 1. Az első szakasz ismeretanyagának feldolgozása Zalaegerszeg és Szolnok központ helyszíneken történik,
  2. 3-4. szemeszter Óbudai Egyetem Trefort Ágoston Mérnökpedagógiai Központ (1081 Budapest, Népszínház u. 8.), valamint Zalaegerszeg és Szolnok helyszínei

Az 1. és 2. szemeszter programját – Szakvizsgázó pedagógusok kompetenciáinak fejlesztése - a FEPIH Felnőttképzési, Pedagógiai és Humán Szolgáltató Nonprofit Kft. **B/2020/001762** bejelentett és az Óbudai Egyetem által minősített és jóváhagyott képzési program alapján végzi.

**Költségek:**

* Az első szakaszra *összesen* 195 ezer forint a szerződő fél a FEPIH Felnőttképzési, Pedagógiai és Humán Szolgáltató Nonprofit Kft.
* 3. és 4. szemeszter szemeszterenként 155 ezer forint, szerződő az Óbudai Egyetem

Szeretnénk bemutatni egy összehasonlító költségkalkulációt:

1. a hasonló és legkedvezőbb programot lebonyolító képző 4x140 ezer összesen **Ötszázhatvanezer** forintot kér.

a mi ajánlatunk 1x195 ezer és 2x155 ezer összesen *ötszázötezer forinttal* számol. **ÖTVENÖTEZER forint a megtakarítása!** a kollégáknak